मंत्रों की ऊर्जा से हो सकता है जीवन का बेहतर प्रबंधन: कवड़कर
सारनी| भारतीय शास्त्रों में मंत्राें का महत्व है। इसका अलग ही विज्ञान हैं। मंत्रों और इसमें प्रयुक्त अक्षरों और शब्दों की ऊर्जा से जीवन का बेहतर प्रबंधन किया जा सकता है। अादर्श गायत्री प्रज्ञापीठ शिक्षण समिति के अध्यक्ष जेडी कवड़कर ने कहा जीवन को सुनियोजित करने के लिए मंत्रों की अपार ऊर्जा का उपयोग किया जाना चाहिए। शहर के आदर्श गायत्री विद्यापीठ स्कूल में मंत्र प्रबोधन विषय पर 5 दिनी कार्यशाला चल रही है। मंगलवार को कार्यशाला को कवड़कर ने संबोधित किया। उन्होंने कहा कार्यशाला में समाज के हर वर्ग के लोग हिस्सा ले सकते हैं। कार्यशाला में मंत्र विज्ञान, यज्ञ संचालन के साथ-साथ जीवन प्रबंधन के उपाय भी बताए जाएंगे। विषय विशेषज्ञ आचार्य पुरुषोत्तम वर्मा यहां जानकारी दे रहे हैं। कार्यक्रम में मुनेष दवंडे, किशोर सोनी के अलावा अन्य समिति सदस्य उपस्थित थे।
hin_Deva hin_Deva